Weywot (Mound)

De Weywot ass e Mound vum Kuiperceintureasteroid, (50000) Quaoar. Säin Duerchmiesser ass an der Moyenne ronn 95 Kilometer.

 Entdeckung an Numm 
De Weywot gouf de 14. Februar 2006 vum Michael E. Brown a vum T.-A. Suer bei Observatioune vum Quaoar mam Hubble-Weltraumteleskop entdeckt. De Weywot gouf bei 0,35 Bousekonnen Distanz zum Quaoar fonnt, mat enger Differenz vun der visueller Hellegkeet vu 5,6 ± 0,2. D'Entdeckung gouf den 22. Februar 2007 publizéiert an de Mound krut déi virleefeg Bezeechnung S/2007 (50000) 1.

De Brown hat dem Indianerstamm Tongva d'Wiel vum Numm iwwerlooss. Déi hu sech fir de Gott Weywot, de Jong vum Quaoar, entscheet. De Weywot gouf mat engem Gesank vum Quaoar geschaf. Den Numm gouf de 4. Oktober 2009 am MPC 67220 ernimmt a vun der I.A.U. den 11. November 2009 am IAUC 9094 offiziell publizéiert.

 Bunneegenschaften 
De Weywot kreest an enger liicht elliptescher Ëmlafbunn op ronn 14.500 Kilometer mëttlerer Distanz zum Zentrum (32,584 Quaoarradien) ëm de Quaoar. D'Bunnexzentrizitéit ass 0,14, d'Bunn steet 14° oder 150° schréi zur Ekliptik.

De Weywot kreest an 12 Deeg, 10 Stonnen an 30 Minutten ëm de Quaoar, wat ronn 8457,7 Ëmleef an engem Quaoar-Joer (ronn 288,01 Äerdjoer) entsprécht.

De Michael Brown hëlt un, datt de Mound bei engem Aschlag um Quaoar entstanen ass, bei deem deen e groussen Deel vu sengem Äismantel verluer huet. D'Mass vum Weywot gëtt op ongeféier 1/2000 vun der Quaoarmass geschat.

 Physikalesch Eegenschaften 
Wann ee vun der selwechter Albedo an derselwechtet Dicht wéi beim Quaoar ausgeet, da kann een op en Duerchmiesser vun zirka 95 ± 24 Kilometer schléissen, deen ongeféier engem Zéngtel vum Duerchmiesser vun Quaoar entsprécht. Warscheinlech ass de Weywot aus dem selwechte Material wéi de Quaoar zesummegesat, aus groussen Deeler vun Waasseräis souwéi Methan an anere gefruerene Gasen, déi e Gestengskär ëmschléissen.

 Erfuerschung 
Zanter der Entdeckung 2006 konnt de Weywot nëmmen duerch äerdgebonnen Teleskopen observéiert ginn an dobäi goufe seng Bunnelementer bestëmmt.

 Kuckt och 

 Lëscht vun den Asteroiden
 Haaptasteroidenceinture
 Lëscht vun Zwergplanéiten
 Kuiperceinture

 Um Spaweck 
  W. C. Fraser, M. E. Brown: Quaoar: A Rock in the Kuiper belt ApJ letters
 Wm. Robert Johnston: (50000) Quaoar and Weywot
  IAU: MPC 67220 4. Oktober 2009, Benennung (Seite 134) (PDF; 1,4 MB)

50000
Kategorie:Klassesch Kuiperceinture-Objeten
Kategorie:Transneptunesch Objeten
Kategorie:Astronomesch Objeten, déi 2006 entdeckt goufen
Kategorie:Asteroiden, déi zu kenger Asteroidefamill gehéieren